[bookmark: _GoBack]ANEXA LA HCL nr. _____/____________
REGULAMENT PRIVIND REGIMUL SPAȚIILOR DE PARCARE AFLATE PE TERENURILE APARȚINÂND DOMENIULUI PUBLIC SAU PRIVAT ALE U.A.T. TUNARI, JUDEȚUL ILFOV

Capitolul I Dispoziții generale
Art. 1  Scopul regulamentului
[bookmark: _Hlk192184980]Prezentul regulament stabilește condițiile de organizare, utilizare și exploatare a spațiilor destinate parcarii vehiculelor, de pe terenurile apartinand domeniului public sau privat al U.A.T. Tunari
(1) Acest regulament stabilește normele de funcționare, administrare și utilizare a parcărilor publice din U.A.T. Tunari
(2) Scopul este de a asigura utilizarea echitabilă a locurilor de parcare, fluidizarea traficului și întreținerea infrastructurii.
(3) Spațiile destinate parcării vehiculelor, pe terenurile apartinând persoanelor private nu sunt reglementate de prezentul regulament.
(4) În realizarea prezentului regulament a fost avut în vedere obiectivul general al U.A.T. Tunari de a asigura, între altele, fluidizarea traficului, utilizarea în mod neîngradit a trotuarelor de către pietoni și protecția spațiilor verzi.


Art. 2  Acte normative aplicabile: 
Legea nr.52/2003 privind transparența decizională în administrația publică, republicată; 
Legea nr.350/2001 privind amenajarea teritoriului și urbanismul, cu modificările și completările ulterioare; 
Legea nr.448/2006 privind promovarea intereselor persoanelor cu dizabilități fizice; 
O.G. nr.43/1997 privind regimul drumurilor, republicată, cu modificările și completările ulterioare; 
O.G.nr.71/2002 privind organizarea si funcționarea serviciilor publice de administrare a domeniului public și privat de interes local ; 
O.U.G. nr.57/2019 privind codul administrativ cu modificările și completările ulterioare 
O.U.G nr. 195/2002 privind circulația pe drumurile publice; 
H.G.nr.1391/2006 pentru aprobarea Regulamentului de aplicare al Ordonanței de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

Art. 3 Definiții
În înțelesul prezentului regulament, termenii utilizați au următoarele definiții:
a) parcare - se întelege orice spațiu special destinat parcării vehiculelor 
b) parcare publică - se întelege orice spațiu special destinat parcării vehiculelor, aflat pe terenurile ce aparțin domeniului public sau privat al orașului 
c) parcarea de reședință - este acel spațiu special amenajat cu marcaje și indicatoare rutiere specifice, pentru parcarea autovehiculelor cu masa maxim autorizată de 3,5 t, destinată persoanele fizice care domiciliază într-o proximitate de 100 m a acesteia. 
cc) amenajarea parcării - se întelege efectuarea unor operațiuni de amenajare a unui spațiu special destinat parcării vehiculelor 
d) exploatarea parcării - se întelege activitatea de a pune parcajul la dispoziția utilizatorilor în vederea parcării vehiculelor și de a obține venituri la bugetul local al Sectorului 1 din această activitate. 
e) utilizarea parcării - folosirea de către utilizatori a unui parcaj în scopul parcării vehiculelor 
f) atribuirea locurilor de parcare de reședință - activitate de repartizare a locurilor de parcare solicitanților, prin repartizare directă (fără licitație publică), în condițiile prezentului regulament. 
g)autovehicul oprit - autovehicul imobilizat pentru timp de maxim 5 minute, cât este necesar pentru îmbarcare - debarcare persoane, încărcarea sau descărcarea de bunuri, timp în care conducătorul rămâne în autovehicul sau în apropierea acestuia, pentru a putea la nevoie să-1 deplaseze; 
h) autovehicul staționat - autovehicul imobilizat pe drum pentru un motiv, altul decât acela de a evita un conflict cu un participant la trafic sau cu un obstacol, ori pentru a se supune regulilor de circulație, iar imobilizarea nu se limitează la îmbarcarea sau debarcarea de persoane sau bunuri; 
i) autovehicul parcat - autovehicul oprit/staționat într-un loc special rezervat acestui scop amenajat ca atare; 
j) autovehicul fără stăpân (abandonat) – autovehicul de orice categorie , fără plăcuța de înmatriculare sau alte marcaje oficiale, staționat pe domeniul public sau privat al statului ori al unităților administrativ-teritoriale, al cărui proprietar sau detinatar nu este cunoscut 
k) autovehicul - orice vehicul care se deplasează cu mijloace proprii de propulsie mecanice, care circulă frecvent pe drumurile publice și care servește la transportul de persoane sau bunuri ori la efectuarea unor lucrari. 
l) bandă de circulație - subdiviziunea longitudinală a părții carosabile, materializată prin marcaje rutiere sau alte mijloace, daca are o lățime corespunzătoare pentru circulația într-un sens a unui șir de vehicule, altele decât vehiculele care se deplasează pe doua roti 
m) interes public - acel interes care implică garantarea și respectarea de către instituțiile și autoritățile publice a drepturilor, libertăților și intereselor legitime ale cetățenilor, recunoscute de Constituție, legislația internă și tratatele internaționale la care România este parte; 
n) instituții publice - denumire generică ce include Parlamentul, Administrația Prezidențială, Ministerele, celelalte organe de specialitate ale administrației publice, alte autorități publice, instituțiile publice autonome, precum și instituțiile din subordinea acestora. Instituțiile publice reprezintă ansamblul structurilor organizate, create în societate pentru gestionarea afacerilor publice și au următoarele funcțiuni: pregătirea și adoptarea de acte normative; punerea în executare a legilor; supravegherea punerii în executare a hotărârilor luate la nivel politic. 
o) domeniu public - totalitatea bunurilor mobile și imobile dobândite potrivit legii, aflate în proprietatea publică a unităților administrativ-teritoriale, care, potrivit legii sau prin natura lor, sunt de folosință sau interes public local ori județean, declarate ca atare prin hotărâre a consiliilor locale sau a consiliilor județene și care nu au fost declarate prin lege bunuri de uz sau de interes public național; 
p) domeniu privat - totalitatea bunurilor mobile și imobile, intrate în proprietatea unităților administrativ-teritoriale prin modalitățile prevăzute de lege; 
r) loc de parcare - loc amenajat în parcările auto organizate conform normelor în vigoare, semnalizat cu panouri, indicatoare sau marcaje rutiere, delimitat potrivit normelor tehnice și destinat staționării unui singur mijloc auto 
s) locuri de parcare rezervate pentru persoane cu handicap - locuri amenajate în parcajele publice semnalizate cu panouri indicatoare pentru persoane cu handicap 
t) riveran - persoană fizică care are domiciliul pe strada unde este amenajată parcarea sau pe străzile alăturate, deține în folosință sau în proprietate un autoturism și are un drept de utilizare fara rezervare, a unui loc în acea parcare, plătind un tarif preferențial; 
ț) parcare cu plată – locuri disponibile pentru orice utilizator, taxate orar sau prin abonament.
u) abonament de parcare – document ce atestă plata taxei pentru utilizarea unui loc de parcare.
v) plata prin SMS – sistem de achitare a taxei prin trimiterea unui mesaj text.
x) plata la Primărie – achitarea taxei la ghișeu.
z) plata prin SelfPay – achitarea taxei la terminale SelfPay amplasate în localitate.
aa) tichet de parcare – document emis prin sistem automatizat sau manual care atestă plata taxei de parcare.
bb) zonă tarifară – perimetru delimitat în care se aplică un tarif specific de parcare.
cc) parcări mixte – locuri de parcare utilizate atât pentru parcare cu plată pe timpul zilei, cât și pentru parcare rezidențială în afara orelor de program.
dd) parcări speciale – locuri de parcare rezervate anumitor categorii de utilizatori sau autovehicule, precum persoane cu dizabilități, vehicule electrice, autovehicule de intervenție sau alte categorii speciale.
ee) permis special – document emis de autoritatea locală care conferă dreptul de utilizare a locurilor speciale.
ff) stație de încărcare – echipament destinat încărcării vehiculelor electrice în parcările speciale.


Capitolul II Tipuri de parcări și tarife
Art. 4 Clasificarea parcărilor
Parcările din raza teritorială a U.A.T. Tunari sunt clasificate astfel:
1. Parcări de reședintă – rezervate locuitorilor cu abonament.
[bookmark: _Hlk192193277]2. Parcări publice cu plată– accesibile tuturor utilizatorilor.
3. Parcări mixte– utilizabile atât de rezidenți, cât și de vizitatori, în anumite intervale.
4. Parcări destinate instituțiilor publice – utilizate exclusiv de vehiculele instituțiilor.
[bookmark: _Hlk192195419]5. Parcări speciale– pentru vehicule electrice, persoane cu dizabilități, taxiuri, transport marfă.

Art. 5 Tarifele de parcare
(1) Tarifele sunt stabilite anual de Consiliul Local și sunt afișate pe site-ul Primăriei.
(2) Plata se face pe oră, pe zi sau prin abonamente lunare/anuale.

Capitolul III – Modalități de plată
Art. 6 Taxa de parcare poate fi achitată prin următoarele metode:
1. Prin SMS, conform instrucțiunilor afișate în parcare.
2. Prin abonament achiziționat de la Primărie.
3. La casieria Primăriei sau prin terminalele SelfPay.

Capitolul IV – Reguli de utilizare a parcărilor
Art. 7 Vehiculele trebuie parcate exclusiv în spațiile marcate.
Art. 8 Este interzisă ocuparea locurilor fără plata taxei.
Art. 9 Nu este permisă blocarea altor vehicule.
Art. 10 Locurile destinate persoanelor cu dizabilități pot fi utilizate doar cu legitimație.




Capitolul V.  Parcările de reședință 
Art.11 (1) Locurile de parcare din parcările de reședință vor fi atribuite numai după amenajarea, semnalizarea verticală și orizontală și numerotarea acestora de către U.AT. Tunari - administratorul parcării de reședință. 
[bookmark: _Hlk192186977](2) Regula generală de atribuire a parcărilor de reședință libere constă în atribuirea unui singur loc de parcare pe apartament/locuință la tariful de bază stabilit de Consiliul Local al U.AT. Tunari, anual, prin hotărârea privind stabilirea nivelurilor impozitelor si taxelor locale la nivelul U.AT. Tunari. 
Art.13 (1) Pentru a putea obține un loc de parcare în parcările de reședință solicitanții persoane fizice trebuie să îndeplinească în mod cumulativ urmatoarele condiții de eligibilitate: 
1. Să dețină în proprietate sau în folosință (comodat, leasing, etc.) un autoturism; 
2. Să aibă domiciliul sau resedința (dovedite cu documente de identitate) în imobilele din localitatea Tunari, în proximitatea cărora sunt amenajate locuri de parcare de reședință; 
[bookmark: _Hlk192187142]3. Să dețină rol fiscal înregistrat la Direcția de Taxe și Impozite Locale a U.A.T Tunari; 
4. Autoturismul pentru care se solicită atribuirea locului de parcare să fie în circulație, fapt dovedit cu ITP valabil; 
5. Autoturismul să fie înmatriculat în județul Ilfov, excepție făcând cele cu contract de leasing; 
6. Autoturismul pentru care se solicită atribuirea locului de parcare să dețină o poliță de asigurare RCA valabilă; 
(2) Persoanele care dețin garaje amplasate pe domeniul public al U.A.T Tunari nu pot beneficia de loc de parcare rezidențial.
(3) Nu sunt considerați eligibili pentru închirierea unui loc de parcare de reședință proprietarii de locuințe în clădiri proiectate inițial cu spații cu destinația garaj, indiferent dacă spațiile respective și-au păstrat destinația initială de “garaj” sau le-a fost schimbată această funcțiune. 
Art.14 Reînnoirea și atribuirea locurilor de parcare se face în perioada 15 ianuarie – 31 martie a fiecărui an prin procedura de reînnoire a contractelor de închiriere loc parcare. 
Art.15 (1) În cazul în care utilizatorii locurilor de parcare de reședință cărora le-au fost atribuite locuri de parcare, nu mai îndeplinesc condițiile de acordare prevăzute la art. 13 alin. 1 din prezentul regulament pierd dreptul de utilizare a respectivelor locuri. Pentru aceste locuri, dupa comunicarea unei notificari utilizatorului inițial, procedura de atribuire către noii utilizatori este cea prevazută de prezentul regulament. 
(2) Persoanele fizice care au pierdut dreptul de utilizare a locurilor de parcare vor putea solicita un alt loc de parcare, dacă sunt îndeplinite condițiile generale de atribuire prevăzute în prezentul regulament.

Art. 16 Solicitările de atribuire a locurilor de parcare de reședință se înregistrează începând cu data de 15 ianuarie la sediul Primăriei Tunari, acestea ramânând valabile până la data alocării unui loc de parcare. 
Art. 17 Solicitările pentru atribuirea unui loc de parcarea de reședință vor fi înregistrate la sediul Primăriei Tunari situat în str. Mihai Eminescu, nr. 16, localitatea Tunari, Județul Ilfov, prin completarea unei cereri.
De asemenea se vor anexa următoarele documente: 
- Document de identitate cu adresa de domiciliu în proximitatea parcării de reședință pentru care se face solicitarea (CI/BI) 
- Polița de sigurare RCA valabilă a autovehiculului. 
- Contractul de comodat (autentificat la notariat) al autoturismului sau alte documente din care să rezulte dreptul solicitantului de a folosi autoturismul (dacă este cazul) 
- Certificat de încadrare în grad de handicap (dacă este cazul) 
Art.18 Solicitantul căruia i s-a atribuit un loc de parcare de reședință are obligația de a notifica Primăria Tunari despre schimbarea domiciliului/reședintei sau despre pierderea dreptului de folosință asupra autoturismului, în termen de 30 de zile de la data la care a avut loc modificarea. Lipsa unor asemenea informări nu poate fi invocată în apărarea sa pentru situațiile juridice ivite dupa respectivele schimbări. 
Art.19 Locurile de parcare de reședință se acordă doar dacă sunt îndeplinite condițiile de eligibilitate menționate la Art. 13 alin. 1. Nu este permisă folosirea unui autoturism pentru încheierea mai multor contracte. 
Art.20 Solicitanții ale căror cereri sunt eligibile pentru atribuirea prin închiriere a unui loc de parcare de reședință vor primi în format electronic (e-mail sau SMS) notificări cu instrucțiuni pentru încheierea contractului de închiriere loc parcare. 
Art.21 Instrucțiunile pentru încheierea contractului de închiriere loc parcare se vor comunica solicitantului 
a) Criteriul de atribuire a locurilor de parcare de reședință coroborează numărul de ordine al solicitării cu distanța de proximitate a parcării față de imobilul de domiciliu. 
b) Toate notificările, informările și comunicările de orice natură către locatarii locurilor de parcare de reședință vor fi transmise solicitantului. 
 c) În cazul în care solicitarea a fost aprobată, solicitantul va primi și informații cu privire la cuantumul taxei anuale și modalitatea de achitare. 
d) Solicitantul are obligația să achite taxa pentru închirierea locului de parcare în termen de 5 zile lucrătoare. Neîndeplinirea acestei condiții conduce la anularea automată a solicitării. 
e) Contractul de închiriere se emite și se ridică în format fizic de către solicitant după înregistrarea plății în sistem. 
Art.22 Taxa de parcare datorată anual de către utilizatorii locurilor de parcare de reședință este tariful de bază stabilit prin hotarare anuală a Consiliului Local al U.A.T. Tunari. 
Art.23 Persoanele care beneficiază de prevederile Legii nr.488/2006 privind protecția și promovarea drepturilor persoanelor cu handicap sunt scutite de plata taxei pentru locul din parcarea de reședință. 
Art.24 Plata taxei pentru închirierea locului de parcare de reședință se face la casieria Primăriei Tunari . 
Art.25 După aprobarea documentelor și achitarea taxei, solicitantul devine locatar în baza contractului de închiriere loc parcare. Contractul de închiriere loc parcare va fi ridicat de la Primăria Tunari.  
Odată cu primirea contractului, beneficiarul va primi un ecuson, netransmisibil unui alt vehicul. Beneficiarul este obligat să afișeze ecusonul în autoturism, la loc vizibil, pe întreaga durată de staționare pe locul de parcare de reședință. Transmiterea ecusonului sau afișarea ecusonului într-un alt vehicul, duce la rezilierea de drept a contractului. În cazul deteriorării sau pierderii ecusonului beneficiarul are obligația să solicite un nou ecuson către Primăria Tunari  care îl va elibera numai după ce beneficiarul va achita contravaloarea emiterii acestuia. 
Art.26 Contractul de închiriere încheiat între beneficiar și Primăria Tunari dă dreptul titularului acestuia sa utilizeze locul de parcare 24 de ore din 24. 
Art.27 Ca urmare a imposibilității utilizării locului de parcare datorită executării de lucrări edilitare, se va proceda la restituirea diferenței taxei de parcare, pentru perioada neutilizată a contractului. Dreptul de preemțiune la reînoirea contractului va fi menținut. 
Art.28 (1) Dreptul de utilizare al locului de parcare ca urmare a încheierii contractului de închiriere rămâne valabil atât timp cât beneficiarul acestuia îndeplinește condițiile de eligibilitate prevăzute de prezentul regulament. 
(2) În cazul în care beneficiarii nu mai îndeplinesc cel puțin una dintre condițiile prevăzute la art. 13 alin. 1 din prezentul regulament, aceștia pierd dreptul de a mai folosi locul de parcare, locul fiind realocat. 
(3) În cazul în care un detinator al unui loc de parcare pierde dreptul de proprietate sau de folosință asupra autoturismului prin oricare dintre modalitatile prevazute de lege și își exprima intenția în scris, printr-o cerere înregistrată la sediul Primăriei Tunari, de a dobândi/ a lua în folosință un nou autoturism, acesta are la dispozitie 90 zile de la data pierderii dreptului de proprietate/folosință pentru a declara noua stare de fapt. În caz contrar pierde dreptul de a folosi locul de parcare atribuit, acesta fiind reatribuit altor solicitanți în condițiile prezentului regulament. 
(4) În cazul în care beneficiarul unui loc de parcare a decedat sau a divorțat, contractul de închiriere loc parcare poate fi transferat altui membru al familiei care îndeplinește condițiile de eligibilitate ale prezentului regulament, acesta având obligativitatea ca, în termen de 90 de zile de la deces sau divorț, să depună toate documentele prevăzute la art. 17, în caz contrar pierzându-și dreptul de prioritate. 
(5) Locul de parcare poate fi transferat unui membru al familiei (părinte – copil, soț – soție), care îndeplinește condițiile de eligibilitate ale prezentului regulament, acesta având obligativitatea să depună toate documentele prevăzute la art. 17, inclusiv documentele care să ateste gradul de rudenie. 
(6) Schimbul de locuri de parcare între locatarii contractelor de închiriere se poate face doar în baza unei cereri scrise depuse la registratura Primăriei Tunari care să confirme acest schimb printr-un acord scris. Cererea mai trebuie să conțină datele de identificare ale solicitanților, numerele contractelor de închiriere, la care se anexează copii ale cărților de identitate ale solicitanților. 
Art.29 Verificarea îndeplinirii condițiilor de eligibilitate prevăzute în prezentul regulament de către utilizatorii locurilor de parcare va fi făcută de către personalul de specialitate din cadrul Primăriei Tunari.
Art.30 (1) În cazul utilizatorilor în privința cărora se constată existența unor neconcordanțe, prin intermediul sesizărilor cetățenilor sau ca urmare a verificărilor de rutină, se vor întocmi și expedia prin poștă, cu confirmare de primire, notificări de prezentare a documentelor (în original) necesare pentru eliminarea / clarificarea neconcordanțelor evidențiate. 
(2) În situația în care persoana se prezintă și neconformitatea este clarificată prin conținutul documentelor puse la dispoziție, se va aplica în continuare metodologia uzuală. 
(3) În cazul în care persoana care a primit notificarea nu se prezintă la sediul Primăriei Tunari, până la o dată, care nu poate depăși 10 zile lucrătoare sau dacă prin documentele prezentate, nu poate elimina/justifica neconcordanțele sesizate, decade din calitatea de utilizator în regim de închiriere a locului de parcare de reședință, contractul de închiriere urmând sa fie reziliat. Rezilierea contractului este adusă la cunoștința utilizatorului printr-o Notificare de reziliere. 
(4) Întreaga metodologie se aplică inclusiv persoanelor care beneficiază de prevederile Legii nr. 448/2006 privind protectia si promovarea drepturilor persoanelor cu handicap . 
(5) Persoanele deținătoare ale Certificatelor de Încadrare în Grad de Handicap care au menționată în document clauza revizuirii semestriale / anuale (revalidarea / invalidarea lor de către comisia medicala de specialitate) au obligația de a prezenta aceste documente la Biroul Parcări pentru reconfirmarea dreptului de utilizare în regim de prioritate a locului de parcare. 
(6) Persoanele care beneficiază de prevederile Legii nr. 448/2006 privind protectia si promovarea drepturilor persoanelor cu handicap sunt scutite de la plata taxei anuale pentru locul din parcarea de reședință, dar au obligația de a respecta criteriile și condiționările expuse în prezentul document, în același mod ca ceilalți contribuabili. 
(7) Toate drepturile și obligațiile ce decurg din calitatea de utilizator în regim de închiriere a unui loc într-o parcare de reședință sunt prevăzute în contractul de închiriere . 
Art.31  Au dreptul la folosirea parcărilor publice administrate de U.A.T. Tunari deţinătorii de autovehicule, persoane fizice care se conformează prescripţiilor prezentului regulament şi a altor reglementări legale în vigoare cu privire la parcarea autovehiculelor în parcările publice de reședință. 
Art.32 Se interzice parcarea tuturor mijloacelor de transport cu masa peste 3,5 tone în parcările de reședință special amenajate. 

Art.33 Obligațiile titularului de contract 
a) să ocupe numai locul de parcare indicat în contract; 
b) să achite tariful de utilizare a locului de parcare la termenele stabilite; 
c) să îndeplineasca simultan, pe toată durata derulării contractului, toate criteriile de eligibilitate prevăzute;
d) să comunice U.A.T. Tunari toate schimbările intervenite în situația personală sau locativă a titularului de contract sau a autovehiculului înregistrat, precum și documentele justificative referitoare la dreptul de utilizare a locului de parcare care au suferit modificări, în termen de 30 zile lucratoare de la data producerii evenimentului ce a generat schimbarea, în scopul actualizării/modificării/încetarii contractului de închiriere existent sau încheierii unui nou contract de închiriere; 
e) să prezinte necondiționat documentele justificative referitoare la dreptul de folosire a locului de parcare (contractul de închiriere a locului de parcare) personalului împuternicit conform legii, în vederea controlului 
f) să respecte semnalizarea rutieră verticală și orizontală a parcării; 
g) să mențină curățenia locului de parcare, să nu depoziteze produse, mărfuri sau materiale diverse pe terenul închiriat, să nu execute lucrări de reparații auto (excepție lucrările urgente la propriul autoturism) sau lucrări de construcții pe acesta, în caz contrar urmând a răspunde contravențional, civil sau penal; 
h) să nu transmită unei terțe persoane, sub orice formă, dreptul de utilizare al locului de parcare, în caz contrar contractul urmând a fi declarat reziliat de drept; 
i) să asigure eliberarea necondiționată a locurilor de parcare, în cazul efectuării unor lucrări edilitare care impun ocuparea temporară a acestora; 
j) să deszăpezească locul de parcare pentru a fi vizbile marcajele; 
k) să nu monteze pe carosabil, pe stâlpi, garduri, pomi, elemente de inscripționare suplimentară a locului de parcare închiriat; 
l) să nu abandoneze autoturismul pe locul de parcare închiriat; 
m) să permită staționarea temporară a autoturismelor de intervenție ce aparțin Politiei, Pompierilor, Ambulanțelor, Jandarmeriei precum și celor de utilitate publică ale U.A.T. Tunari;
Art.34 Rezilierea contractului
Contractul se reziliază fară restituirea taxei în următoarele condiții: 
a. La solicitarea titularului de contract. 
b. În cazul în care se constată că titularul de contract nu mai îndeplinește condițiile de eligibilitate. 
c. În cazul în care titularul de contract înstrăinează ecusonul de parcare. 
Art. 35 Contractul se reziliază cu restituirea diferenței pentru perioada neutilizată a contractului, la notificarea U.A.T. Tunari, în cazul pierderii dreptului de administrare a terenului pe care este amplasat parcajul, sau în alte cazuri de utilitate publică.
Capitolul VI Parcări publice cu plată
Art.36 Modalități de administrare
Parcările publice cu plată sunt administrate de:
- Serviciul Public al Primăriei [Numele Localității].
- Operator economic desemnat prin licitație publică.

Art. 37 Tipuri de parcări publice cu plată
Tipurile de parcări sunt:
- Parcări de scurtă durată (maxim 2 ore).
- Parcări de lungă durată.
- Parcări destinate rezidenților (în baza abonamentelor).
- Parcări pentru persoane cu dizabilități (cu scutire de taxă).
- Parcări special amenajate pentru vehicule electrice (cu posibilitate de încărcare).

Art. 38 Reguli de Utilizare
Utilizatorii au obligația să:
- Respecte semnalizarea rutieră și orarul de funcționare afișat.
- Achite taxa de parcare prin mijloacele disponibile.
- Afișeze tichetul de parcare la vedere (dacă este emis fizic).
- Ocupă locul de parcare strict pe durata plătită.
- Nu blocheze accesul altor vehicule.

Art. 39 Stabilirea Tarifelor
Tarifele pentru parcările publice cu plată se stabilesc prin Hotărâre a Consiliului Local și se actualizează periodic.

Art. 40 Modalități de Plată
Plata se poate realiza prin:
- Parcometre stradale.
- Aplicații mobile.
- SMS.
- Abonamente lunare, trimestriale sau anuale.
- Plata online.

Art. 41 Sancțiuni
Constituie contravenție următoarele fapte:
- Neplata taxei de parcare.
- Depășirea timpului plătit.
- Parcarea pe locuri rezervate fără drept.
- Blocarea accesului la alte locuri de parcare.

Art. 42  Scutiri
Următoarele categorii de persoane sunt scutite de la plata taxei:
- Persoanele cu dizabilități.
- Vehiculele aparținând serviciilor de intervenție.

Capitolul VII  Parcări mixte
Art. 43 Modalități de administrare
Parcările mixte sunt administrate de U.A.T. Tunari sau de operatori desemnați prin licitație publică.
Art. 44 Programul de funcționare
Programul parcărilor mixte este următorul:
- Luni - Vineri: 08:00 – 18:00 (cu plată)
- Sâmbătă: 08:00 – 14:00 (cu plată)
- În afara acestui interval, parcarea este rezervată rezidenților cu abonament.

Art. 45  Obligații
Utilizatorii parcărilor mixte au următoarele obligații:
- Să achite taxa de parcare în intervalele stabilite.
- Să nu ocupe locuri rezervate persoanelor cu dizabilități fără drept.
- Să afișeze tichetul sau abonamentul la vedere.
- Să nu blocheze căile de acces.

Art. 46 Tarife
Tarifele sunt stabilite prin Hotărârea Consiliului Local și se aplică diferențiat în funcție de zona tarifară și durata staționării.

Art. 47 Modalități de plată
Plata parcării se poate efectua prin:
- Aplicații mobile
- SMS
- Abonamente lunare sau anuale
Art. 48 Abonamente Rezidențiale
Abonamentele rezidențiale se acordă persoanelor fizice care au domiciliul în apropierea parcării mixte și care fac dovada deținerii unui autovehicul înmatriculat pe numele lor.

Art.49 Valabilitate
Abonamentele sunt valabile pentru o perioadă de 12 luni și pot fi reînnoite anual.

Art. 50 Sancțiuni
Se sancționează următoarele fapte:
- Neplata taxei de parcare.
- Utilizarea fără drept a locurilor destinate rezidenților.
- Blocarea accesului la alte locuri de parcare.

[bookmark: _Hlk192195425]Capitolul VIII Parcări destinate instituțiilor publice
Art. 51 Administrarea parcărilor
Parcările destinate instituțiilor publice sunt administrate de către U.A.T. Tunari  sau de operatori desemnați prin Hotărârea Consiliului Local.

Art. 52 Tipuri de locuri de parcare
Parcările destinate instituțiilor publice pot include următoarele tipuri de locuri:
- Locuri destinate personalului instituției publice.
- Locuri pentru vizitatori.
- Locuri rezervate pentru persoane cu dizabilități.
- Locuri speciale pentru vehiculele de intervenție.

Art. 53 Utilizarea Parcărilor
Utilizatorii parcărilor au următoarele obligații:
- Să parcheze doar în spațiile marcate corespunzător.
- Să respecte regimul orar al parcării.
- Să nu blocheze căile de acces sau alte autovehicule.
- Să dețină permise sau autorizații, acolo unde este necesar.

Art. 54 Accesul în parcare
Accesul în parcările destinate instituțiilor publice se face în baza:
- Legitimației de serviciu pentru personal.
- Permiselor de parcare emise de administrația locală.
- Înregistrării prealabile pentru vizitatori.

Art. 55 Sancțiuni
Constituie contravenție următoarele fapte:
- Utilizarea fără drept a locurilor rezervate.
- Blocarea căilor de acces.
- Parcarea pe locurile destinate persoanelor cu dizabilități fără autorizație.
Sancțiunile pot include avertismente, amenzi sau ridicarea autovehiculelor.


Capitolul IX Parcări speciale
Art.56 Administrarea parcărilor 
Parcările speciale sunt administrate de U.A.T. Tunari sau de operatori desemnați prin Hotărârea Consiliului Local.

Art. 57 Categorii de Parcări Speciale
Parcările speciale includ:
 - Locuri destinate persoanelor cu dizabilități.
 -  Locuri pentru vehicule electrice dotate cu stații de încărcare.
 -  Locuri pentru autovehicule de intervenție (Poliție, Ambulanță, Pompieri).
 -  Locuri pentru aprovizionare și transport marfă.
 -  Locuri pentru biciclete sau trotinete electrice.

Art. 58 Obligațiile Utilizatorilor
Utilizatorii parcărilor speciale au următoarele obligații:
· Să dețină și să afișeze permisul special la vedere.
· Să parcheze doar în spațiile marcate corespunzător.
· Să nu blocheze căile de acces.
· Să elibereze locul în termenul stabilit de regulament.

Art. 59 Accesul în Parcări
Accesul în parcările speciale se face doar pe baza unui permis special eliberat de Primăria Tunari, cu excepția vehiculelor de intervenție sau a vehiculelor electrice care utilizează stațiile de încărcare.

Art. 60 Eliberarea Permiselor Speciale
Permisele speciale se acordă pe baza unei cereri depuse la Primărie, însoțită de documentele justificative (certificat de handicap, certificat de înmatriculare, documente pentru aprovizionare etc.).

Art. 61 Valabilitate
Permisele speciale sunt valabile pentru o perioadă de 12 luni și pot fi reînnoite în baza unei cereri.

Art. 62 Sancțiuni
Se sancționează următoarele fapte:
-  Parcarea fără drept pe locurile speciale.
 - Neafișarea permisului special.
 - Blocarea accesului la stațiile de încărcare electrică.
 - Utilizarea stațiilor de încărcare fără achitarea taxei.
Sancțiunile pot include avertismente, amenzi sau ridicarea autovehiculelor.

Capitolul X Sancțiuni și măsuri de aplicare generale
Art.63 Neachitarea taxei poate duce la amendă conform legislației locale.
Art. 64  Parcarea ilegală poate duce la blocarea sau ridicarea vehiculului.
Art. 65 Poliția Locală și agenții desemnați verifică respectarea regulamentului.

Capitolul XI Dispoziții finale
Art.66 Prezentul regulament intră în vigoare la data aprobării prin Hotărârea Consiliului Local și va fi adus la cunoștința publicului prin afișare la sediul instituțiilor publice și pe site-ul oficial al Primăriei.
Art. 67  Orice modificare ulterioară va fi comunicată prin canale oficiale.
